Bestuurder vas oor rooftog | Maroela Media
Die kontant wat uit die winkel gesteel is word getel. Foto: SAPD
Die assistentbestuurder van ŉ klerewinkel in Polokwane in Limpopo is saam met nog ŉ verdagte in hegtenis geneem in verband met ŉ rooftog by dié winkel.
Brig. Motlafela Mojapelo, woordvoerder van die polisie, het gesê die bestuurder het die polisie vroeg Dinsdagoggend ontbied en beweer ŉ gewapende man het die winkel van kontant beroof.
“Hy het aan die polisie gesê die man het hom met ŉ vuurwapen gedreig en gedwing om die kluis oop te sluit en kontant aan hom te oorhandig.” Volgens Mojapelo het die polisie dadelik begin ondersoek instel en onraad vermoed.
“Die ondersoek het gelei tot die inhegtenisneming van ŉ 28-jarige man. Die polisie het ook op die kontant wat uit die winkel gesteel is beslag gelê.” Volgens Mojapelo het dit aan die lig gekom dat die assistentbestuurder ook glo betrokke was by die rooftog en hy is in hegtenis geneem.
Die 24-jarige assistentbestuurder en die ander verdagte sal na verwagting Woensdag in die Mankweng-landdroshof verskyn op aanklag van roof. Die bestuurder sal ook tereg staan op aanklag van meineed.
Nou ja toe. Dit is wat BEE aan jou besigheid doen.
Daai lyk vir my soos vyf honderd drie en dertig duisend vyftig honderd rand.
Is die foto geneem by die polisiestasie lyk vir my soos by die vingerafdruk kantoor.Ai kyk hoe lyk dit.Kan nie glo die eens trotse Polisie se kantore lyk so nie, maar baie geluk met die goeie werk.
Hmm.. Wolf skaapwagter gemaak. Klink soos die twee baie verdagte FNB tak-rowe.